armvectores/hy_wikipedia_2023 huggingface dataset:
Միջերկրականը արծաթանման (նկար)

Միջերկրականը արծաթանման, Վարդան Մախոխյանի ծովանկարներից, որում նկարիչը ուշադրության է արժանացրել ծովի յուրահատուկ կոլորիտը։


== Նկարագրություն ==
Ծովը նկարչի կողմից պատկերված է լայն ընդգրկումով` տարբեր հատվածներում ստեղծելով ալիքների բազմատեսակ շարժումներ։ Նկարում մի տեղ ալիքը մեջքը ուռեցրած` ալիքների շեղջի վրա է գրոհում, մի ուրիշ տեղ` զորությունը կորցրած փուլ է գալիս։ Երրորդում այն, ժայռի ստորոտում ուժեղ բախումից խորտակված,  բյուրավոր ցայտերով վեր շպրտված, ափի մոտ ուժասպառ եղած, թավալվում է` կազմելով ժանեկանման փրփուրներ։ Մեկ ուրիշ հատվածում ալիքը փոս է ընկած և ծույլ-ծույլ տարուբերվում է։
Մախոխյանի ծովանկարների յուրահատկությունը այն է, որ նա, պատկերելով ծովը այլակերպությունների պահին, երբեք աչքաթող չի արել ջրի նյութական հատկությունը, թափանցիկությունը, անորոշությունը, շարժման արագընթացությունը և այլն։
Ջուրը նրա գործերում ներկայացվում է գեղանկարչական իր բազմերանգությամբ և երբեք չի վերածվում դեկորային գեղեցկության։ Կամիլ Մոկլերը, նկատելով Մախոխյանի այդ առավելությունը, նրան համեմատում է եվրոպացի նկարիչների հետ` առավելություն տալով հայ նկարչին։


== Քննադատների արձագանքները ==
Կամիլ Մոկլերը գրել է.

Մեկ ուրիշ քննադատ ավելի պատկերավորությամբ է հաստատում Մախոխյանի ծովանկարների ռեալիստական հատկությունները։
Լուսանկար (այլ կիրառումներ)

Լուսանկար, կարող է վերաբերել՝

Լուսանկար - պատկեր, որն ստեղծվում է լույսի ազդեցության տակ լուսազգաց մարմնի վրա
Լուսանկար - 1970 թվականին Ալբերտ Մկրտչյանի կողմից նկարահանված հայկական ֆիլմ
Հայասա ֆոլկ բենդ (խումբ)

«Հայասա» ֆոլկ բենդ, հայկական ֆոլկ բենդ։ Հանդես է գալիս էթնիկ ոճում։


== Պատմություն ==
Ձևավորվել է 2014 թվականին, Երևանի քաղաքապետարանի Յուրի Բախշյանի անվան մանկական պետական ֆիլհարմոնիկ նվագախմբի (գեղարվեստական ղեկավար՝ Ստեփան Գորգյան) 10 երաժիշտներից։ Սկզբում խումբը ելույթ է ունեցել որպես ֆոլկ-ջազ բենդ, սակայն մեկ տարի անց խումբը կազմալուծվեց։ Այժմ խմբի անդամները չորսն են՝ կիթառահար վոկալիստ՝ Գայանե Ավդալյանը, ֆլեյտահար՝ Մանանա Խանարյանը, դաշնակահար՝ Արմեն Ասատրյանը և կիթառահար՝ Երվանդ Սարիբեկյանը։ Կիթառահարն ու վոկալիստը ֆոլկ բենդի հին կազմից են։ Բենդի երգացանկում տեղ են գտել հին հայկական ազգային երգեր, հայ կոմպոզիտորների հայտնի ստեղծագործություններ, սիրված ու ճանաչված էթնիկ երգեր, ինչպես նաև հեղինակային ստեղծագործություններ։


== Խմբի կազմը ==
Գայանե Ավդալյան - կիթառահար, վոկալիստ, մասնագիտությամբ՝ լրագրող։ Սովորում է Երևանի պետական համալսարանի ժուռնալիստիկայի ֆակուլտետում։ Ծնվել է 1995 թվականի հոկտեմբերի 20-ին Երևանում։ Երաժշտությամբ զբաղվում է արդեն 14 տարի։ Ավարտել է Սարաջյանի անվան երաժշտական դպրոցի դասական վոկալ բաժինը, Երևանի Երգի թատրոն-ստուդիան։ Փոքր տարիքում երգել է նաև Արևիկ անսամբլում։ Երգում է Մանկական ֆիլհարմոնիկ նվագախմբում և ունի փոքրիկ նվագախումբ։
Երվանդ Սարիբեկյան - կիթառահար, մասնագիտությամբ ծրագրավորող։ Ծնվել է 1995 թվականի սեպտեմբերի 17ին։ Սովորում է Հայաստանի պետական ճարտարագիտական համալսարանի կիբեռնետիկայի ֆակուլտետում։
Մանանա Խանարյան - ֆլեյտահար։ Ծնվել է 1993 թվականի սեպտեմբերի 10-ին Երևանում։ Երաժշտությամբ զբաղվում է 12 տարեկան հասակից։ Մասնակցել է բազմաթիվ փառատոնների, միջազգային մրցույթների. դափնեկիր է։ Ավարտել է Խաչատուր Աբովյանի անվան հայկական պետական մանկավարժական համալսարանը։
Արման Ասատրյան - դաշնակահար, ուդահար։ Ծնվել է 1996 թվականի մայիսի 10-ին Երևանում։ Սովորել է Ստեփան Ջրբաշյանի անվան երաժշտական դպրոցում, որից հետո կրթությունը շարունակում է Խաչատուր Աբովյանի անվան հայկական պետական մանկավարժական համալսարանի Կուլտուրայի ֆակուլտետում։ Նվագում է նաև Նարեկացի արվեստի միության ժողովրդական նվագախմբում։


== Անվանում ==
Բենդի անվանումը որոշվել է 2010-2011 թվականներին՝ ֆոլկ-ջազ բենդի առաջին համերգից րոպեներ առաջ։
Հայասա, Հայասա՝ ասա հայ, և Հայասա՝ որպես Հայաստանի առաջին անվանում (հնագույն հայկական պետական կազմավորում)։ 


== Գործունեություն ==
Խումբն ակտիվ գործունեություն սկսել է ծավալել 2015 թվականից։

2015 թվականի մայիսին «Լավ Էլի» բենդի հետ համատեղ բարեգործական համերգ է տեղի ունեցել Վանաձորում։
2015 թվականի աշնանը՝ «Նարեկացի» արվեստի կենտրոնում։
2015 թվականի դեկտեմբերի 28ին։
2016 թվականի մարտի 25-ին՝ Երևան համերգասրահում։
2016 թվականի հուլիսի 6-ին՝ Երևան համերգասրահում։


== Ծանոթագրություններ ==
Անաստաս Ա Ակոռեցի

Անաստաս Ա Ակոռեցի (ծ. թ. անհայտ, գ. Ակոռի – 667, Ակոռի, ամփոփվել է իր կառուցած եկեղեցու բակում), Ամենայն հայոց կաթողիկոս 661 թվականից։ Հաջորդել է Ներսես Գ Տայեցուն, եղել է կաթողիկոսի սենեկապետը, վերջինիս կարգադրությամբ հսկել է Զվարթնոցի Սբ. Գրիգոր կաթողիկեի շինարարությունը։
652–659 թվականներին վարել է հայրապետական ընթացիկ գործերը։ Կաթողիկոսության տարիներին իր ծննդավայր Ակոռի գյուղում կառուցել է եկեղեցի՝ կից հյուրանոցով և աղքատանոցով ( կործանվել է 1840 թվականի երկրաշարժից)։ Անանիա Շիրակացու միջոցով Հայոց շարժական տոմարն անշարժ է դարձրել։
Կաթողիկոսական գահին Անաստաս Ա Ակոռեցուն հաջորդել է Իսրայել Ա Ոթմսեցին։


== Արտաքին հղումներ ==
«Քրիստոնյա Հայաստան» հանրագիտարան, Երևան, 2002
(2569) Մադելին

(2569) Մադելին (անգլ.՝ Madeline), աստերոիդ աստերոիդների հիմնական գոտում։ Հայտնաբերվել է 1980 թվականի հունիսի 18-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,625802 ա. մ., առավելագույնը մոտենում է 2,1981 ա. մ. հեռավորության վրա և հեռանում 3,0535 ա. մ.։ Արեգակի շուրջ մեկ ամբողջական պտույտ է կատարում 1554,14 երկրային օրվա ընթացքում, իր ուղեծրով շարժվելով միջինում 0,231639 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,48° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2569) Մադելին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռեյ Լիոտա

Ռեյմոնդ Ալեն (Ռեյ) Լիոտա (անգլ.՝ Raymond Allen "Ray" Liotta, դեկտեմբերի 18, 1954(1954-12-18), Նյուարկ, Նյու Ջերսի - մայիսի 26, 2022(2022-05-26), Սանտո Դոմինգո, Դոմինիկյան Հանրապետություն), ամերիկացի դերասան և կինոպրոդյուսեր։ Առավել հայտնի է Ֆիլ Ալեն Ռոբինսոնի «Նրա երազանքների դաշտը» (1989), Մարտին Սկորսեզեի «Փառավոր տղաներ» (1990), Գայ Ռիչիի «Ռևոլվեր» (2005) և մի շարք այլ ֆիլմերից։ Կատարել է նաև «Grand Theft Auto: Vice City» (2002) համակարգչային խաղի գլխավոր հերոսի՝ Թոմի Վերսետտիի հնչյունավորումը։
Ստացել է Էմմի մրցանակ, ինչպես նաև առաջադրվել Ոսկե Գլոբուս մրցանակի։


== Ծանոթագրություններ ==


== Արտաքին հղումներ ==
Ռեյ Լիոտա - IMDb էջ
Գյումուշգյուն Ներքին

Գյումուշգյուն Ներքին, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Սուշևցի

Սուշևցի (ուկրաիներեն՝ Сушівці), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Սուշևցի գյուղում բնակվում էր 396 մարդ։ Բնակավայրը զբաղեցնում է 0,154 կմ² տարածք։ Բնակչության խտությունը կազմում էր 2571,43 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գերտվիլեր

Գերտվիլեր (ֆր.՝ Gertwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 914 մարդ, բնակչության խտությունը` 186.91 մարդ/կմ²։ Բնակավայրը զբաղեցնում է 4.89 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 29 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 674 աշխատունակ (15-64 տարեկան) բնակիչ, որոնցից ակտիվ էին 537-ը, իսկ ոչ ակտիվները` 137։ Ակտիվության ցուցանիշը կազմում է 79,7 %։ 537 աշխատունակ մարդկանցից աշխատել է 497 անձ (253 տղամարդ և 244 կին)։ Գործազուրկ են եղել 40 անձ (22 տղամարդ և 18 կին)։ 137 անաշխատունակներից 51-ը եղել են աշակերտներ կամ ուսանողներ, 52-ը` թոշակառուներ, իսկ 34-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Արթուր Գոլդեն

Արթուր Գոլդեն  (անգլ.՝ Arthur Golden, դեկտեմբերի 6, 1956(1956-12-06), Չաթանուգա, Թենեսի, ԱՄՆ), ճապոնական ծագմամբ ամերիկացի  գրող։ 1997 թվականին լույս տեսած «Գեյշայի հուշերը» վեպ-բեսթելլերի հեղինակը։ Նրա գիրքը վաճառվել է ավելի քան 4 միլիոն օրինակով և թարգմանվել է ավելի քան 30 լեզուներով։


== Կենսագրություն ==
Արթուր Գոլդենը  Նյու Յորք Թայմսի հիմնադիր ու սեփականատեր Սուլցբերգերների տոհմի ներկայացուցիչն է։ Նրա մայրը Արթուր Հեյս Սուլցբերգերի դուստրն է և Ադոլֆ Օուսկի թոռնուհին։
Նրա ծնողները Բեն և Ռութ Գոլդենները ամուսնալուծվել են, երբ Արթուրը 8 տարեկան էր։ Հայրը 5 տարի անց մահացել է։
1974 թվականին ավարտել է Բայլորի դպրոցը։ Ավարտել է Հարվարդի համալսարանը՝ Ճապոնիայի արվեստի պատմության գծով հումանիտար գիտությունների բակալավրի աստիճանով։ 1980 թվականին ստացել է Ճապոնիայի պատմության մագիստրոսի աստիճան Կոլումբիայի համալսարանում և սովորել է հյուսիսչինական լեզուն։
Պեկինի համալսարանում ամառային արձակուրդից հետո նա աշխատանքի է անցել Տոկիոյի համալսարանում։
ԱՄՆ վերադառնալուց հետո Գոլդենը Բոստոնի համալսարանում ստացել է անգլերենի մագիստրոսի աստիճան


== Անձնական կյանք ==
Գոլդենը ամուսնացած է Տրուդի Լեգի հետ, ունի երկու երեխա. որդի՝ Հայեսը, և դուստր՝ Թեսը։
Նա իր ընտանիքի հետ ապրում է Մասաչուսեթս նահանգի Բրուքլին քաղաքում։ 


== Ծանոթագրություններ ==
Խասե (Կարաքիլիսայի գավառ)

Խասե, գյուղ Արևմտյան Հայաստանում, Էրզրումի վիլայեթի Կարաքիլիսայի գավառակում։ Գտնվում է Արածանիի վերին հոսանքի աջ կողմի տարածաշրջանում, Կարաքիլիսա քաղաքից 13 կմ հարավ-արևմուտք։


== Բնակչություն ==
XX դարի սկզբին ուներ 25 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոստա

Մոստան (մալթ.՝ Mosta) քաղաք է Մալթայի Հանրապետությունում։ Բնակչության թիվը  XXI դարում հասնում էր 19.000 մարդու։ Գտնվում է Մալթա կղզու կենտրոնում՝ մայրաքաղաք Լա-Վալետայից հյուսիս։ Գլխավոր տաճարը Սուրբ Աստվածածնի պայծառակերպության ռոտոնդան է, որի գմբեթը ունի 37 մետր շրջագիծ։ Տաճարն իր չափերով Եվրոպայում երրորդն է, իսկ աշխարհում իններորդը։ 1942 թվականի ապրիլի 9-ին գերմանական ռմբակոծության ժամանակ ռումբը հարվածել է տաճարին, սակայն չի պայթել։ Այդ պահին տաճարում եղել է 302 մարդ։ Նրանցից ոչ մեկը չի տուժել։


== Քույր-քաղաքներ ==
 Միլբրեյ, ԱՄՆ
 Ռագուզա, Սիցիլիա, Իտալիա
Էդուարդ Սարգսյան (նկարիչ)

Անվան այլ կիրառումների համար տե՛ս՝ Էդուարդ Սարգսյան (այլ կիրառումներ)Էդուարդ Գևորգի Սարգսյան (դեկտեմբերի 25, 1908(1908-12-25), Գյումուշխանե, Տրապիզոնի վիլայեթ, Օսմանյան կայսրություն - նոյեմբերի 26, 1990(1990-11-26), Երևան, Հայկական ԽՍՀ, ԽՍՀՄ), հայ նկարիչ, ՀԽՍՀ վաստակավոր նկարիչ (1961)։


== Կենսագրություն ==
1934-ին ավարտել է Մոսկվայի գեղարվեստատեխնիկական բարձրագույն ինստիտուտը։ Սարգսյանը բազմաժանր նկարիչ է, ստեղծել է բնանկարներ, նատյուրմորտներ, դիմանկարներ, թեմատիկ–կոմպոզիցիոն գործեր («Հին Աշտարակ», 1960, «Գարունը այգում», 1969, «Իմ նախնիները», 1968, նկարաշար Մովսես Խորենացու «Հայոց պատմության» մոտիվներով, 1967–1968, «Նատյուրմորտ։ Մրգեր», 1945)։ Ստեղծագործել է նաև գրաֆիկայի բնագավառում։ 1970 թվականին Երևանում բացվել է նկարչի ստեղծագործությունների անհատական ցուցահանդեսը։ 
1938 թվականին ավարտել է Մոսկվայի գեղարվեստա-տեխնիկական ինստիտուտը։
Ստեղծել է նատյուրմորտներ, բնանկարներ, դիմանկարներ, թեմատիկ պատկերներ, գրաֆիկական գործեր։

«Հին Երևան», 1939
«Ինքնադիմանկար», 1942
«Մեր բակը գարնանը», 1943
«Էտյուդ», 1943
«Նատյուրմորտ։ Մրգեր», 1945
«Հին Աշտարակը», 1960
«Աշտարակի այգում», 1960
«Իմ նախնիները», 1968
Նկարաշար Մովսես Խորենացու «Հայոց պատմության» մոտիվներով, 1967-1698
«Աշունը Նորքի այգիներում»
«Բնանկար Նորքից»


== Անհատական ցուցահանդեսներ ==
Անհատական ցուցահանդեսներ է ունեցել Երևանում (1970)։


== Ծանոթագրություններ ==
Cathay Pacific

Cathay Pacific, Հոնկոնգի խոշորագույն ավիաընկերություններից է։ Ավիաընկերությունը իր չվերթները իրականացնում է Հոնկոնգի միջազգային օդանավակայանից։ Ընկերությունը հիմնականում իրականացնում է ուղևորատար չվերթներ։ Ավիաընկերությունը դաշինք է կնքել Oneworld֊ի հետ։ Ավիաընկերությունը հիմնադրվել է 1946 թվականին։


== Պատմություն ==
Ավիաընկերությունը հիմնադրվել է 1946 թվականի սեպտեմբերի 26֊ին Հոնկոնգի կառավարության կողմից։ Ավիաընկերությունը իր առաջին չվերթն է իրականացրել Douglas DC-3 ինքնաթիռով։ Ավիաընկերությունը 1960֊ական թվականներին չվերթներ է իրականացրել հետևյալ երկրներում՝ Հոնկոնգ, Սինգապուր և Բանգկոկ։ 1960 թվականին ավիաընկերությունը տեղափոխել է ավելի քան 1600 մլն ուղևոր։ Ավիաընկերությունը իր առաջին միջազգային չվերթը իրականացրել է դեպի Ճապոնիա։ 1970 թվականին ավիաընկերությունը իր լավ գործունեության պատճառով ստացավ Boeing 747 օդանավը, և չվերթներ իրականացրեց դեպի Լոնդոն։ 1980 թվականին ավիաընկերությունը չվերթներ էր իրականացնում Եվրոպայում և Հյուսիսային Ամերիկայում։ 2006 թվականին ընկերությունը աշխատում էր 3894 մարդ, իսկ 2008 թվականի սկզբին ընկերությունում աշխատում էր 2598 մարդ։


== Չվերթը ==
2015 թվականի հունվարին ավիաընկերության չվերթը բաղկացած էր հետևյալ ինքնաթիռներից7 հունվարի 2022 թվականի դրությամբ ընկերության օդային նավատորմում ընդգրկված են շուրջ 174 ժամանակակաից Բոինգ և Էյրբաս ինքնաթիռներ և պատվերի մեջ գտնվող ևս 4 ինքնաթիռներ, որոնք առաջիկայում կհամալրեն ավիաընկերության նավատորմը։
Cathay Pacific-ի ուղղությունների ցանցը տարածվում է ամբողջ աշխարհով մեկ՝ կապելով մարդկանց, վայրերի և նոր փորձառությունների հետ։ «Cathay Pacific. Ասիայի սիրտը» կարգախոսի ներքո՝ Cathay Pacific-ը և նրա դուստր ձեռնարկությունները ուղևորափոխադրումներ և բեռնափոխադրումներ են իրականացնում աշխարհի ավելի քան 190 ուղղություններով։ Ժամանակակից օդանավերի, խոհուն սպասարկման, գուրմանային խոհանոցի և հարմարավետության  շնորհիվ այն անմոռանալի ճամփորդություն է ստեղծում Cathay Pacific-ով թռչող ուղևորների համար։
Յուրաքանչյուր թռիչք ուղևորին հնարավորություն է տալիս վաստակել ակումբային միավորներ, ինչպես նաև վաստակել ավիաընկերությանը հատուկ «Ասիա Մղոններ», որոնք ուղևորը կարող է օգտագործել իր հաջորդ թռիչքի համար։

.


== Ավիաընկերության համաձայնագրերը ==
2007 թվականին ավիաընկերությունը պայմանագիր է կնքել հետևյալ ավիաընկերությունների հետ՝

Air China (Star Alliance)
American Airlines (Oneworld)
British Airways (Oneworld)
Comair (Oneworld)
Dragonair (Oneworld)
Iberia Airlines (Oneworld)
Japan Airlines (Oneworld)
Malaysia Airlines (Oneworld)
Philippine Airlines
Finnair (Oneworld)
Qantas (Oneworld)
Vietnam Airlines
S7 Airlines (Oneworld)


== Ծանոթագրություններ ==


== Արտաքին հղումներ ==
Պաշտոնական կայք Cathay Pacific
Ավիաընկերության չվերթը Cathay Pacific
Ավիաընկերության լուսանկարները Archived 2007-05-04 at the Wayback Machine.
Միա Վասիկովսկա

Միա Վասիկովսկա (անգլ.՝ Mia Wasikowska, հոկտեմբերի 14, 1989(1989-10-14), Կանբերրա, Ավստրալիա), ավստրալիացի դերասանուհի։ Նկարահանվում է Հոլիվուդում։ Համաշխարհային ճանաչում է ստացել «Ալիսան հրաշքների աշխարհում» ֆիլմի հրապարակումից հետո, որտեղ գլխավոր դերում է եղել։


== Կենսագրություն ==
Միա Վասիկովսկան ծնվել է 1989 թվականի հոկտեմբերի 14-ին Կանբերայում, որտեղ մեծացել է մեծ քրոջ և փոքր եղբոր հետ։
8 տարեկանում հաճախել է բալետի ստուդիա և երազել է հանդես գալ ոչ մեծ բեմերում։ 15 տարեկանում Միան ստացել է առաջին նկարահանման հրավեր։ Այնուհետև նա խաղացել է « Suburban Mayhem» ավստրալիական դրամայում։ 2007 թվականին նրան առաջարկել են խաղալ ավստրալիական «Козет» և «Кожа» դրամաներում։
Մի քանի ժամանակ անց Միան հայտնվում է մեծ էկրանին «Կոկորդիլոս» սենսացիոն ֆիլմում (2007), «Սեպտեմբեր» դրամայում (2007), ռազմական սենսացիոն Defiance ֆիլմում և այլ բազմաթիվ ֆիլմերում։
2010 թվականին Միան հանդես է գալիս Թիմ Բարթոնի «Ալիսան հրաշքների աշխարհում» ֆիլմում, որը նրան մեծ ճանաչում է բերում։


== Ծանոթագրություններ ==


== Արտաքին հղումներ ==
Mia Wasikowska Makes Alice in Wonderland Her Own
Marzena Wasikowska
Cover Story: Mia Wasikowska
Բուրինովո (գյուղ, Գագարինսկի շրջան)

Բուրինովո (ռուս.՝ Буриново), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեծ Պյորյա (Լեմյայի վտակ)

Մեծ Պյորյա (ռուս.՝ Большая Пёра), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Լեմյա գետի աջ ափին 147 կմ հեռավորության վրա։ Գետի երկարությունը կազմում է 47 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը Պեչորա գետն է մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000061104
Կոդը ըստ հիդրոլոգիական հետազոտության (ՌԴ) — 103006110
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Ֆերդինանդ Մարկոս

Ֆերինանդ Էմանուել Էդրալին Մարկոս (Ferdinand Emmanuel Edralin Marcos, սեպտեմբերի 11, 1917(1917-09-11)[…], Սառատ, Ilocos Norte, Ilocos Region, Ֆիլիպիններ - սեպտեմբերի 28, 1989(1989-09-28), Հոնոլուլու, ԱՄՆ), ֆիլիպինցի քաղաքական գործիչ, փաստաբան։ 
Երկրորդ համաշխարհային պատերազմի (1939-1945) ժամանակ մասնակցել է Կայսերական Ճապոնիայի դեմ մարտերին։ 1965 թվականին ազգայնականների կուսակցությունից ընտրվել է նախագահ, 1969 թվականին՝ վերընտրվել։ Մարկոսի կառավարությունն իրականացրել է արտաքին քաղաքականության մեջ ԱՄՆ-ից կախվածությունը թուլացնելու միջոցառումներ։ 1972 թվականից, օպոզիցիայի դեմ պայքարելու նպատակով, ռազմական դրություն մտցնելուց հետո, իր ձեռքն է վերցրել օրենսդիր և գործադիր (1973-ից՝ նաև վարաչապետ) իշխանությունը։


== Ծանոթագրություններ ==
Գյոդաքլար

Գյոդաքլար, գյուղ Արևելյան Հայաստանի Ելիզավետպոլի նահանգի Զանգեզուրի գավառում, իսկ ապա գյուղ Ադրբեջանական ՍՍՀ-ի Ղուբաթլուի շրջանում։ Գտնվում է Կովսական քաղաքից հարավ-արևելք, Որոտանի (Բարգուշատ) ստորին հոսանքի ձախ ափին։


== Բնակչություն ==
1907 թվականին գյուղն ունեցել է 337 բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Բելոե (գյուղ, Պոչինկովսկի շրջան)

Անվան այլ կիրառումների համար տե՛ս՝ ԲելոեԲելոե (ռուս.՝ Белое), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մորետում

Մորետում ուտեստ հին հռոմեական խոհանոցից։ Մորետոմը բաղկացած է չոր աղի պանիրից, սխտորից ոչ մեծ քանակով ձիթապտղի յուղից, քացախից, աղից, կանաչ նեխուրից և համեմից։
Ֆուտբոլային լիգայի գավաթի եզրափակիչ 1961

Ֆուտբոլային լիգայի գավաթի եզրափակիչ 1961, Ֆուտբոլային լիգայի գավաթի առաջին խաղարկությունն է, որում հաղթեց «Աստոն Վիլլա» ֆուտբոլային ակումբը պարտվեց առաջին շրջանում 2-0 հաշվով, սակայն հաղթեց երկրորդ շրջանում 3-0 հաշվով՝ Ռոտերհեմ Յունայթեդին։ Ընդհանուր 2-3 հաշիվ։ Առաջին խաղը կայացավ Ռոտերհեմի Միլմուր մարզադաշտում, իսկ երկրորդ խաղը Բիրմինգհեմի Վիլլա Պարկ մարզադաշտում։
Սենտ Օնորին դյու Ֆե

Սենտ Օնորին դյու Ֆե (ֆր.՝ Sainte-Honorine-du-Fay), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 1225 մարդ, բնակչության խտությունը` 162.04 մարդ/կմ²։ Բնակավայրը զբաղեցնում է 7.56 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ արևմուտք, Կան քաղաքից` 15 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 870 աշխատունակ (15-64 տարեկան)  բնակիչ, որոնցից ակտիվ էին 646-ը, իսկ ոչ ակտիվները` 224։ Ակտիվության ցուցանիշը կազմում է 74,3 %։ 646 աշխատունակ մարդկանցից աշխատել է 610 անձ (316 տղամարդ և 294 կին)։ Գործազուրկ են եղել 36 անձ (20 տղամարդ և 16 կին)։ 224 անաշխատունակներից 95-ը եղել են աշակերտներ կամ ուսանողներ, 89-ը` թոշակառուներ, իսկ 40-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Միգել Վելոզու

Միգել Վելոզու (պորտ.՝ Miguel Luis Pinto Veloso, մայիսի 11, 1986(1986-05-11), Կոիմբրիա), պորտուգալացի ֆուտբոլիստ, կիսապաշտպան, ով հանդես է գալիս ուկրաինական «Դինամո Կիև» ակումբում և Պորտուգալիայի ֆուտբոլի ազգային հավաքականում։
Վելոզուն կարիերան սկսել է «Սպորտինգի» կազմում՝ խաղալով կենտրոնական պաշտպանի դիրքում։ Խաղային փորձ ձեռք բերելու համար ֆուտբոլիստը մեկ մրցաշրջան անց է կացրել «Օլիվայշ ի Մոսկավիդի» ակումբում։ 2005-ին նա վերադարձել է «Սպորտինգ» և իր առաջին հանդիպումը անցկացրել Չեմպիոնների լիգայում Ինտեր Միլանի դեմ՝ ճանաչվելով հանդիպման լավագույն ֆուտբոլիստ։ 2010 թվականին Վելոզուն տեղափոխվել է իտալական «Ջենովա»։
Հավաքականի կազմում նա մասնակցել է Եվրոպայի (2008) և աշխարհի (2010) առաջնություններին։


== Ծանոթագրություններ ==

Սիլվա, Ռաֆա
Տյոմկինո (գյուղ, Պավլովսկոե գյուղական բնակավայր)

Անվան այլ կիրառումների համար տե՛ս՝ ՏյոմկինոՏյոմկինո (ռուս.՝ Тёмкино), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 109 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սանայա Իրանի

Սանայա Իրանի (սեպտեմբերի 17, 1983(1983-09-17), Մումբայ, Հնդկաստան), հնդիկ դերասանուհի, հայտնի մոդել և պարուհի, ծնվել է հին Մումբայ քաղաքում։ Այդ քաղաքում նա անցկացրել է իր մանկությունը։
Սանայա Իրանին յոթ տարի սովորել է Ooty գիշերօթիկ դպրոցում։ Այնուհետև նա ավարտել է Sydenham քոլեջը։ Աղջկա համար շատ կարևոր էր ստանալ լավ կրթություն, որ հնարավորություն ունենա զարգացնել և գտնել իրեն, իր սիրելի մասնագիտության մեջ։ Եվ նա ուզում էր հետամուտ լինել, որ ստանա M.B.A./Master of Business Administration աստիճան, սակայն, որոշել է դառնալ դերասանուհի։
Սանայա Իրանին սկսել է իր կարիերան որպես մոդել։ Դեռ ուսման տարիներին նա հիանալի դրսևորեց իրեն ինչպես մոդել` նկարահանվելով հայտնի ընկերությունների գովազդային տեսահոլովակների համար, ինչպիսիք են Pepsi, Reliance Communications: Երբ նա հարմարվեց նկարահանումներին, սկսվեց նաև նրա ֆիլմերում նկարահանվելու հաջող կարիերան։
Նրա առաջին լուրջ դերը եղել է հնդկական երիտասարդական Miley Jab Hum Tum շոուն։ Նա հետագայում հայտնվել է Iss Pyaar Ko Kya Naam Doon? — Ինչ կոչել այս սերը — հեռուստասերիալում։ Իր կարիերայի սկզբին, Սանայա Իրանին չէր տիրապետում Հնդի լեզվին և մի քանի առիթներով խոսեց լեզվի հետ կապված իր դժվարությունների ու պայքարի մասին։
Դերասանուհու բացառիկ տաղանդը առիթ հանդիսացավ, որ նա արժանանա տարբեր մրցանակների և պարգևների։
Դերասանուհին շատ ջերմ է արտահայտվել իր վերջին դերի ` Rang Rasiya-ի մասին` նշելով, որ հերոսուհին նման չէ իր դերակատարին, այդ պատճառով դերասանուհին ստիպված է շատ ջանք գործադրել։ Դրանով և հետաքրքիր դարձավ երիտասարդ դերասանուհու աշխատանքը։ Ինչպես դերասանուհին հարցազրույցի ժամանակ խոստովանեց լրագրողներին, նա չի ձգտում bollywood, բայց ուրախ կլիներ, եթե այնտեղից առաջարկ ստանար։ 
Նա խաղացել է նաև Chhanchgan սերիալում, որտեղ կերտած Չանչանի դերը շատ նման է իրեն։


== Ծանոթագրություններ ==


== Արտաքին հղումներ ==
Սանայա Իրանի Internet Movie Database կայքում
Պարուբիցեի շրջան

Պարուբիցեի շրջան (չեխ․՝ Okres Pardubice), շրջան Չեխիայի Պարդուբիցեի երկրամասում։ Վարչական կենտրոնն է Պարուբիցե քաղաքը։ Տարածքը 880,09 կմ² է։ Բնակչությունը 2020 թ. տվյալներով կազմում է 175 441 մարդ։ Շրջանի կազմի մեջ է մտնում 112 համայնք։


== Ծանոթագրություններ ==
Բախարևկա (այլ կիրառումներ)

Բախարևկա, կարող է վերաբերել՝

Բախարևկա - գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բախարևկա - գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Մեդեա Չախավա

Մեդեա Չախավա (վրաց.՝ მედეა ჩახავა, մայիսի 15, 1921(1921-05-15), Մարտվիլի մունիցիպալիտետ, Սամեգրելո-Զեմո Սվանեթ, Վրաստան - սեպտեմբերի 7, 2009(2009-09-07), Թբիլիսի, Վրաստան), վրացի դերասան։


== Կենսագրություն ==
Չախավան ծնվել է 1921 թվականի մայիսի 15-ին Վրաստանի Մարտվիլ քաղաքում։ Չախավան «Ռուսավելի» թատրոնում առաջին անգամ խաղացել է 1941 թվականին, իսկ առաջին անգամ ֆիլմում նկարահանվել է 1942 թվականին։ Նա դարձել է Թբիլիսիում «Ռուսավելի» թատրոնի ընկերության անդամ։
Նրա անվամբ «Ռուսավելի» թատրոնի մոտակայքում 2006 թվականին կանգնեցվել է արձան։
Մեդեա Չախակովան մահացել է 2009 թվականի սեպտեմբերի 7-ին Թբիլիսիում՝ 88 տարեկան հասակում։


== Ծանոթագրություններ ==


== Արտաքին հղումներ ==
Մեդեա Չախավայի էջը imdb.com կայքում
Rustaveli Theatre's Medea Chakhava biography
Ֆրենե լա Մեր

Ֆրենե լա Մեր (ֆր.՝ Fresné-la-Mère), համայնք Ֆրանսիայի Ստորին Նորմանդիա մարզի Կալվադոս գավառում:
Բնակչությունը 2008 թվականի դրությամբ կազմում է 487 մարդ, բնակչության խտությունը` 59.83 մարդ/կմ²: Բնակավայրը զբաղեցնում է 8.14 կմ² տարածք:


== Աշխարհագրություն ==
Գտնվում է Փարիզ քաղաքից 185 կմ արևմուտք, Կան քաղաքից` 37 կմ հարավ-արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 344 աշխատունակ (15-64 տարեկան)  բնակիչ, որոնցից ակտիվ էին 244-ը, իսկ ոչ ակտիվները` 100: Ակտիվության ցուցանիշը կազմում է 70,9 %: 244 աշխատունակ մարդկանցից աշխատել է 232 անձ (121 տղամարդ և 111 կին): Գործազուրկ են եղել 12 անձ (3 տղամարդ և 9 կին): 100 անաշխատունակներից 17-ը եղել են աշակերտներ կամ ուսանողներ, 44-ը` թոշակառուներ, իսկ 39-ը չեն աշխատել տարբեր պատճառներով:


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մ.թ.ա. 606


== Դեպքեր ==


== Ծնունդներ ==


== Մահեր ==
Եղանակի կանխատեսում

Եղանակի կանխատեսում, մթնոլորտային պրոցեսների զարգացման օրինաչափությունների մասին եղած գիտելիքների հիման վրա եղանակի կանխագուշակում։ Եղանակի կանխատեսումը կատարվում է օդերևութաբանական և աերոլոգիական կայանների, օդերևութաբանական արբանյակների դիտումների տվյալներով կազմվող տարբեր ժամկետների և բարձրությունների համար մեծ տարածություններ ընդգրկող քարտեզների (սինօպտիկական քարտեզների), աերոլոգիական դիագրամների, ռադիոլոկացիոն դիտումների միջոցով՝ մթնոլորտային պրոցեսների ընթացիկ և առաջիկա հնարավոր փոփոխությունների, այդ փոփոխությունների ընդհանուր բնույթի և գերակշռող ուղղությունների վերլուծության հիման վրա։ Առանձնապես ուշադրություն է դարձվում ցիկլոնների և անտիցիկլոնների, մթնոլորտային ճակատների առաջացման և զարգացման, դրանց շարժման արագությունների և ուղղությունների, տարբեր ֆիզիկական հատկություններով օդային զանգվածների տեղաշարժերի, օդի ուղղաձիգ շարժումների, միջին և վերին տրոպոսֆերայի օդային հոսանքների վերլուծմանը։ Երկարաժամկետ (3 օրից ավելի) կանխատեսություններում կիրառվում են մթնոլորտային պրոցեսների ըստ բարիկական համակարգությունների և տրոպոսֆերային օդային հոսանքների գերակշռող ուղղությունների կատարված տիպավորումները, մթնոլորտի ռիթմիկ գործունեության հետ կապված օրինաչափությունները, համանման պրոցեսների ընտրության մեթոդը, ինչպես նաև վիճակագրական որոշ տվյալներ։ Տիդրո- և թերմո–դինամիկայի դրույթների հիման վրա բավական լայն հետազոտություններ են կատարվում մթնոլորտի վիճակի առաջիկա փոփոխությունների հաշվարկման ֆիզիկամաթեմատիկական մեթոդների մշակման ասպարեզում։
Կոնտր

Կոնտր (ֆր.՝  Contre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 119 մարդ, բնակչության խտությունը` 12.21 մարդ/կմ²։ Բնակավայրը զբաղեցնում է 9.75 կմ² տարածք։


== Աշխարհագրություն ==
Գտնվում է Փարիզ քաղաքից 105 կմ հյուսիս, Ամյեն քաղաքից 23 կմ հարավ-արևմուտք։


== Բնակչություն ==


== Տնտեսություն ==
2010 թվականին ուներ 83 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 21։ Ակտիվության ցուցանիշը կազմում է 74,7 %։ 62 աշխատունակ մարդկանցից աշխատել է 57 անձ (29 տղամարդ և 28 կին)։ Գործազուրկ են եղել 5 անձ (3 տղամարդ և 2 կին)։ 21 անաշխատունակներից 6-ը եղել են աշակերտներ կամ ուսանողներ, 9-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Տայպան

Տայպան (լատ.՝ Oxyuranus scutellatus), առավել թունավոր օձերից մեկն է ողջ աշխարհում։


== Նկարագրություն ==
Մարմնի երկարությունը կազմում է 180-ից մինչև 190 սմ։ Օձի առավելագույն երկարությունը կարող է հասնել 3 մետրի։ Այս տեսակի օձը հիմնականում սնվում է գորտերով, մկներով և առնետներով։ Օձի մեկ խայթոցը պարունակում է 400 մգ թույն։ Օձի մարմինը պատված է դեղին գույնով։ Տայպանը շատ ագրեսիվ է, և շարժվում է շատ արագ։ Օձի խայթոցը կարող է հանգեցնել մահվան 4-ից մինչև 12 ժամվա ընթացքում։
Քանի որ այս տեսակի օձը իր բնույթով ագրեսիվ է և շարժվում է արագ, համարվում է ամենավտանգավոր օձերից ողջ աշխարհում։


== Պատկերասրահ ==

		
		
		
		


== Գրականություն ==
Barnett, Brian. "Keeping and Breeding the Coastal Taipan (Oxyuranus scutellatus)". Journal of the Victorian Herpetological Society, 10 (2/3), 1999 (pages 38–45).
Boulenger, G.A. 1896. Catalogue of the Snakes in the British Museum (Natural History). Volume III., Containing the Colubridæ (Opisthoglyphæ and Proteroglyphæ),... Trustees of the British Museum (Natural History). (Taylor and Francis, printers.) London. xiv + 727 pp. + Plates I.- XXV. (Pseudechis scutellatus, pp. 331–332.)
Peters, W. 1867. Über Flederthiere...und Amphibien... Monatsberichte der Königlich Preussischen Akademie der Wissenschaften zu Berlin 1867: 703–712. ("Pseudechis scutellatus n. sp.", pp. 710–711.)
Williams, David. "The Death of Kevin Budden". David Williams' Australian Herpetology Online, January 2004.


== Ծանոթագրություններ ==
Honey (երգ, Մրայա Քերի)

«Honey», ամերիկացի երգչուհի Մրայա Քերիի երգը՝ ձայնագրված 1997 թվականին թողարկված նրա Butterfly վեցերորդ ստուդիական ալբոմի համար։ Երգի պրոդյուսերներն են Մրայա Քերին, Puff Daddy-ն, Q-Tip-ը և Stevie J-ը։ Երգը՝ որպես ալբոմի առաջին սինգլ, թողարկվել է 1997 թվականի օգոստոսի 26-ին, ստացել դրական արձագանքներ և ունեցել առևտրային հաջողություն։ Այն ամերիկյան Billboard Hot 100 հիթ-շքերթում իր նորամուտը կատարել է առաջին հորիզոնականում։ «Honey» երգը ներկայացվել է Գրեմմի մրցանակի (1997) երկու անվանակարգերում՝ Կնոջ լավագույն վոկալային կատարում ռիթմ-ընդ-բլյուզ ոճում և Լավագույն R&B երգ։


== Պատմություն ==
Երգն արժանացել է դրական արձագանքների երաժշտական քննադատների ու առցանց հրատարակությունների կողմից, ինչպիսիք են՝ Entertainment Weekly, Chris Nickson, Slant։
«Honey» երգը, թողարկվելով որպես Butterfly ալբոմի առաջին սինգլ, ունեցել է առևտրային հաջողություն։ Արդյունքում այն դարձել է տասներկուերորդ #1 հիթը երգչուհու երաժշտական կարիերայում՝ ըստ ամերիկյան Billboard Hot 100 հիթ-շքերթի և երրորդը, որ միանգամից իր նորամուտը կատարել է առաջին հորիզոնականում (որը պահպանել է երեք շաբաթ)։ Մրայան դարձել է առաջին երգչուհին, որ ունեցել է միանգամից առաջին հորիզոնականը գրաված ամենաշատ հիթերն ԱՄՆ-ում։
«Honey» երգն ընդգրկվել է հիթերի լավագույն հնգյակում այնպիսի երկրներում, ինչպիսիք են Կանադան, Նոր Զելանդիան, Իսպանիան և Մեծ Բրիտանիան, ինչպես նաև լավագույն տասնյակում Ավստրալիայում ու Շվեդիայում և քսան լավագույն երգերի ցանկում աշխարհի շատ երկրներում։ 1997 թվականին այն ներկայացվել է Գրեմմի մրցանակի երկու անվանակարգերում՝ Կնոջ լավագույն վոկալային կատարում ռիթմ-ընդ-բլյուզ ոճում և Լավագույն R&B երգ։


== Տեսահոլովակ ==
Երգի տեսահոլովակը նկարահանել են Մրայա Քերին ու ռեժիսոր Փոլ Հանթերը։


== Երգացանկ ==


== Հիթ-շքերթներ ==


== Ծանոթագրություններ ==


== Գրականություն ==


== Արտաքին հղումներ ==
Mariah Carey — Honey (պաշտոնական տեսահոլովակ)
Mariah Carey — Honey ft. Mase, The Lox
Mariah Carey — Honey (The Adventures Of Mimi  համերգային շրջագայության ժամանակ)
Mariah Carey — Honey (Around the World համերգային շրջագայության ժամանակ)
Mariah Carey — Honey (Best Selling Artist of the 90's Award (WMA) մրցանակաբաշխության ժամանակ)
Շահապոնք (լեռ)

Անվան այլ կիրառումների համար տե՛ս՝ Շահապոնք (այլ կիրառումներ)Շահապոնք, Ջամալ, լեռնագագաթ Հայաստանի Սյունիքի մարզի և Նախիջևանի սահմանագլխին, Զանգեզուրի լեռների կատարային մասում, Արևիս գյուղից 7,5 կմ արևմուտք։ Բարձրությունը՝ 3204 մետր։
Զանգեզուրի լեռնշղաթայի հյուսիսային մասի բարձունքներից է։ Ունի զառիթափ ու մերձալպյան բուսականությամբ ծածակված լանջեր։ Ծովի մակարդակից ունի 3204 մ բարձրություն։
Կազմված է պալեոգենի և նեոգենի հրաբխային ապարներից։ Կատարային մասը լերկ է, ժայռոտ։ Պահպանվել են հնագույն սառցապատման ռելիեֆի ձևեր։ Լանդշաֆտը լեռնամարգագետնային է։ Ստորոտին VI դարում կառուցվել է համանուն բերդը։ Պահպանվել են պարիսպների ավերակները, խեցեղեն իրեր, խաչքարերի բեկորներ, մատուռներ։ 1386 թվականին Լենկթեմուրի բանակի դեմ Շահապոնքի հերոսական դիմադրության մարտերին մասնակցել է այդ ժամանակ բերդում հոգևոր ծառայություն կատարող փիլիսոփա Գրիգոր Տաթևացին։


== Ծանոթագրություններ ==
(8070) ԴեՄեո

(8070) ԴեՄեո (անգլ.՝ DeMeo), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,755383 ա. մ., առավելագույնը մոտենում է 2,0589 ա. մ. հեռավորության վրա և հեռանում 3,4519 ա. մ.։ Արեգակի շուրջ մեկ ամբողջական պտույտ է կատարում 1670,6 երկրային օրվա ընթացքում, իր ուղեծրով շարժվելով միջինում 0,215492 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8070) ԴեՄեո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիկենտիևկա

Վիկենտիևկա (ուկրաիներեն՝ Вікентіївка), գյուղ Ուկրաինայի Վիննիցայի մարզի Լիպովեցի շրջանում։ Հիմնադրվել է 1840 թվականին։
2001 թվականի տվյալներով Վիկենտիևկա գյուղում բնակվում էր 190 մարդ։ Բնակավայրը զբաղեցնում է 0,85 կմ² տարածք։ Բնակչության խտությունը կազմում էր 223,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սիրիահայ թատրոն

Սիրիայում հայ թատերական կյանքը նկատելի առաջընթաց է ունեցել 20-րդ դարի սկզբին։ Առաջիններից էր «Անդրանիկ թատերախումբը», որը որոշ ընդհատումներով գործել է 1919-1960 թվականներին Հալեպում։ Հայտնի են նաև «Պանդուխտ» (1921-1957), «Ուսումնասիրաց» (1924-1939), «Ձավարյան», «Լևոն Շանթ», «Նոր սերունդ», «Վասպուրական», «Վարդան Աճեմյան» և այլ թատերախմբեր։ 1961 թվականին հիմնվել է «Պետրոս Ադամյան թատերախումբը», որը բեմադրում է նաև մանկական պիեսներ։

Կաղապար:Սիրիա-անավարտ
Իվան Ցարևիչն ու Գորշ Գայլը 2

Իվան Ցարևիչն ու Գորշ Գայլը 2 (ռուս.՝ Иван Царевич и Серый волк 2), «Мельница» ստուդիայի և СТВ-ի ռուսական լիամետրաժ մուլտիպլիկացիոն ֆիլմ։ Վարձույթի է դուրս եկել 2013 թվականի դեկտեմբերի 26-ին։


== Սյուժե ==
Մի անգամ գիտնական կատուն բարձրաձայն կարդում է Պուշկինի «Ռուսլան և Լյուդմիլա» պոեմը։ Դա լսում է Վասիլիսան և երազում է ռոմանտիկայի ու արկածների մասին։
Իվանն ու Վասիլիսան արդեն մեկ տարի ամուսնացած են և համարվում են պետության երկրորդ դեմքերը։ Իվանը համարյա միշտ զբաղված է քաղաքական գործերով՝ իրապես վարելով ռազմական նախարարի պաշտոնը, իսկ  կինը ձանձրանում է։ Դրա պատճառով ամուսինները կռվում են, և թագավորը, Գայլն ու կատուն մտածում են, թե ինչպես կարելի է նրանց հաշտեցնել։ Կատուն դիմում է «ծեր չարագործ» Չեռնոմորի օգնությանը, որը վաղուց կորցրել էր իր մորուքը և այդուհետ աշխատում էր որպես ծաղրածու։ Վասիլիսային հաջողությամբ գողանալու համար նրան խոստանում են շատ հեռու թագավորության թատրոնում Օթելլոյի դերը, որովհետև նա հոգով ողբերգակ էր։ Բայց կախարդի քրոջ՝ չղջիկ Նաինայի և Չեռնոմորի «երկկողմանի անեծք»-ի պատճառով «նշանակման վայրերում» այդ հերոսներին սպասվում է խառնաշփոթ, թռիչք դեպի Լուսին և այլն...


== Դերերը հնչյունավորել են ==


== Մրցանակներ ==
2015 թվականին ֆիլմը արժանացել է «Ոսկե արծիվ» մրցանակին՝ որպես լավագույն անիմացիոն ֆիլմ։


== Ծանոթագրություններ ==


== Արտաքին հղումներ ==
«Իվան Ցարևիչն ու Գորշ Գայլը 2»(անգլ.) ֆիլմը Internet Movie Database կայքում
«Իվան Ցարևիչն ու Գորշ Գայլը 2» մուլտֆիլմը «Անիմատոր.ռու» կայքում
Իվան Ցարևիչն ու Գորշ Գայլը 2 «Мельница» ստուդիայի կայքում
«Իվան Ցարևիչն ու Գորշ Գայլը 2» СТВ-ի կայքում
Իվան Ցարևիչն ու Գորշ Գայլը 2 Միխայիլ Բոյարսկիի պաշտոնական կայքում
Էնտերոմորֆա

Էնտերոմորֆա (լատ.՝ Enteromorpha), կանաչ ջրիմուռների ցեղ։ Բնակվում են հիմնականում ծովերում, որոշ տեսակներ՝ քաղցրահամ ջրերում (գետեր, լճեր)։


== Կառուցվածք ==
Մարմինն աղիքանման է կամ խողովականման՝ միաշերտ պատերով, թույլ ճյուղավորված։ Բազմանում է անսեռ (զոոսպորներով) և սեռական (իզոգամիա կամ հետերոգամիա) ճանապարհներով։ Երբեմն բազմացմանը հետևում է ջրիմուռների արագընթաց մահը, որից ջրերը աղտոտվում և թունավորվում են։


== Տեսակներ ==
Հայտնի է մոտ 10 տեսակ։


== Գրականություն ==
Marianne Køie, Aase Kristiansen: Der große Kosmos Strandführer. Tiere und Pflanzen in Nord- und Ostsee. Mit Zeichnungen von Susanne Weitemeyer. Franckh-Kosmos, Stuttgart 2001, ISBN 3-440-08576-7
(2108) Օտտո Շմիդտ

(2108) Օտտո Շմիդտ (անգլ.՝ Otto Schmidt), աստերոիդ աստերոիդների հիմնական գոտում։ Հայտնաբերվել է 1948 թվականի հոկտեմբերի 4-ին Պելագեյա Շայնի կողմից Սիմեիզում։
Միջին հեռավորությունը Արեգակից կազմում է 2,43584 ա. մ., առավելագույնը մոտենում է 2,4259 ա. մ. հեռավորության վրա և հեռանում 2,4458 ա. մ.։ Արեգակի շուրջ մեկ ամբողջական պտույտ է կատարում 1388,58 երկրային օրվա ընթացքում, իր ուղեծրով շարժվելով միջինում 0,259257 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,79° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2108) Օտտո Շմիդտ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ռուսակովկա (գյուղ, Բելոգորսկի շրջան)

Ռուսակովկա (ուկրաիներեն՝ Русаківка, Ղրիմի թաթարերեն՝ Kökey), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կոկեյ Ռուսկի։
2001 թվականի տվյալներով Ռուսակովկա գյուղում բնակվում էր 944 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ճվելփի

Ճվելփի (վրաց.՝ ჭველფი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1120 մետր բարձրության վրա։ Շրջկենտրոն Լենտեխիից հեռու է 18 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 62 մարդ։


== Ծանոթագրություններ ==
IPhuck 10

«iPhuck 10», ռուս ժամանակակից գրող Վիկտոր Պելևինի տասնհինգերորդ վեպն է, որը գրվել է 2017 թվականին և լույս է տեսել նույն թվականի սեպտեմբերի 26-ին «Էքսմո» հրատարակչության կողմից։ Այս վեպի համար հեղինակն արժանացել է Անդրեյ Բելիի մրցանակի։


== Սյուժե ==
21-րդ դարի վերջի նկարագրված աշխարհը բաղկացած է Պեյսերի (կամ Շեքի) և նոր Համադաշնության (Միացյալ Նահանգների իրավահաջորդներ) շրջաններից, եվրոպական խալիֆայությունից (իսլամիստների կողմից գրավված Եվրոպայի), Ռուսաստանից և արևելյան գերտերությունից։ Մարդիկ այլևս գրեթե չեն զբաղվում մարմնական սեքսով՝ Զիկա վիրուսի վտանգավոր շտամի և գործընթացի քարոզվող ոչ էթիկական լինելու պատճառով։ Ամենուրեք տարածված է հատուկ սարքերի՝ անդրոգինների և այֆաքերի օգտագործմամբ վիրտուալ սեքսը։
Վեպը պատմում է «ZA-3478/PH0 բիլթ 9.3» համակարգչային ոստիկանագրական ալգորիթմի մասին, որի անունը Պորֆիրի Պետրովիչ է։ Նա հետաքննում է հանցագործությունները և միևնույն ժամանակ վեպ է գրում։
«iPhuck 10»-ը նրա վեպերից մեկի վերնագիրն է, ինչպես նաև այն ժամանակ գոյություն ունեցող ամենաթանկ սեքս-մեքենայի անվանումը։ Վեպի գործողությունը տեղի է ունենում 21-րդ դարի երկրորդ կեսի Ռուսաստանում։
Վեպի գլխավոր հերոսուհին՝ արվեստաբան Մարուխա Չոն (Մարա) սիրահարվում է Պորֆիրիի տասնյոթամյա վերափոխակին և ալգորիթմն օգտագործում է իր նպատակների համար՝ այն ցմահ գնելով ոստիկանության բաժանմունքից։ Մարան և Պորֆիրին զանազան պատրվակներով ստուգում են ժամանակակից արվեստի գործերը, որոնք հաճախ ապօրինի կերպով են ձեռք բերվել։ Հետագայում պարզվում է, որ Մարան, նախկինում մահացած համախոհների թիմի հետ, ստեղծել է արհեստական բանականություն, որն ունակ է գեներացնելու արվեստի գործեր։ Այս ստեղծագործությունների վաճառքը զգալի եկամուտ է բերում Մարային, բայց, միևնույն ժամանակ, կեղծիքի համար բռնվելու մշտական վտանգ կա։
Պորֆիրին ուշ է հայտնաբերում Մարայի իրական մտադրություններն իր նկատմամբ և գործնականում ոչնչացվում է՝ հասցնելով պահպանել իր ալգորիթմի պահուստային օրինակը։ Նրա ծածկագրի կտորները կլանվում են ստեղծված Ժաննա կերպարով արհեստական բանականության կողմից, որին Մարան համարում էր կորսված։


== Քննադատների կարծիքներ ==
Գրականագետ Գալինա Յուզեֆովիչի կարծիքով՝ սա «տարօրինակ, խոր և հուզիչ վեպ է, որը միաձուլում է միտքն ու զգացումը Պելևինի համար (գուցե նաև ամբողջ ռուսական արձակի համար) լրիվ նոր համամասնության մեջ, և հաստատ հեղինակի վերջին տարիների լավագույն տեքստն է, համենայն դեպս, մտավոր առումով ամենագրավիչը»։
Նշվում է նաև սեռական բռնության հետ կապված սյուժեների առատությունը, ինչը հեղինակի համար ավանդական է։


== Ծանոթագրություններ ==


== Արտաքին հղումներ ==
Պատմության ավարտ / Վիկտոր Պելևինը Պուտինից հետո Ռուսաստանի մասին
Ուիլյամ Տաբմեն

Ուիլյամ Վականարատ Շադրակ Տաբմեն (անգլ.՝ William Vacanarat Shadrach Tubman, նոյեմբերի 29, 1895(1895-11-29)[…], Հարպեր, Լիբերիա - հուլիսի 23, 1971(1971-07-23)[…], Լոնդոն, Միացյալ Թագավորություն), լիբերիացի քաղաքական գործիչ։ 1944-1971 թվականներին՝ Լիբերիայի նախագահ և կառավարության ղեկավար։
Ճշմարիտ վիգերի կուսակցության (հիմնադրված 1869 թվականին) ազգային առաջնորդ։ 1944 թվականին հռչակել է, այսպես կոչված, ազգային միասնականացման և ամբողջացման քաղաքականություն, որի նպատակն էր բնիկների և ԱՄՆ-ից ներգաղթածների սերունդների մերձեցումը, բնիկների ներգրավումը երկրի տնտեսական և քաղաքական կյանքի մեջ։ 


== Ծանոթագրություններ ==
Ստեպոկ (գյուղ, Բարվենկովոյի շրջան)

Անվան այլ կիրառումների համար տե՛ս՝ ՍտեպոկՍտեպոկ (ուկրաիներեն՝ Степок), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1930 թվականին։
2001 թվականի տվյալներով Ստեպոկ գյուղում բնակվում էր 170 մարդ։ Բնակավայրը զբաղեցնում է 0,403 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կիսլոե (այլ կիրառումներ)

Կիսլոե, կարող է վերաբերել՝

Կիսլոե - գյուղ Ուկրաինայի Խարկովի մարզի Զմիյովի շրջանում
Կիսլոե - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում
Հովհան Անգլիացի

Հովհան Անգլիացի, Ջուան ի կամ Ջոն Անգլուս դե Սուինֆորդ (անգլ.՝ Joannes Anglus de Swineford), 14-րդ դարի 1-ին կեսին Արևելյան Հայաստանում ծավալված ունիթոռական շարժման գործիչ, դոմինիկյան քարոզիչ, աստվածաբան և փիլիսոփա։ 1318 թ.-ին Բարդուղիմեոս Բուոնիացու և Պետրոս Արագոնացու հետ հաստատվել է Մարաղայում՝ Հայաստանում կաթոլիկություն տարածելու նպատակով։ 1330 թ.-ին կաթոլիկ այլ միսիոներների հետ միասին տեղափոխվել է Քռնայի վանքը և Հովհաննես Քոնեցու աջակցությամբ զբաղվել գիտական ու դասախոսական աշխատանքով։ Փիլիսոփայության և աստվածաբանության հարցերում հետևում էր Թովմա Աքվինացուն։ Հովհան Անգլիացու «Համառօտ հաւաքումն յաղագս հոգւոյ և զօրութեանց նորին», «Յաղագս առաքինութեանց հոգւոյն» և «Ցաղագս բնութեան հրեշտակաց» աշխատությունները պահպանվել են հայերեն։ Այս երկերը, որոնք Թովմա Աքվինացու «Աստվածաբանության հանրագումար»-ի տարբեր հատվածների համառոտ վերաշարադրություններ են, 1337 թ.-ին Հակոբ Բռնեցին լատիներենից թարգմանել է հայերեն։ Ձեռագրերը պահպանվում են Երևանի Մեսրոպ Մաշտոցի անվ. Մատենադարանում և արտասահմանյան ձեռագրատներում (Վենետիկ, Երուսաղեմ, Փարիզ, Բեռլին)։ «Ցաղագս առաքինութեանց հոգւոյ ն»-ը 1942 թ.-ին գերմաներեն հրատարակել է շվեյցարացի հայագետ Ուդենրիյնը։ Արևշատյան Հովհան Եփեսատի (507—586), ասորի մատենագիր։ «Եկեղեցական պատմություն» աշխատության (ընդգրկել է մ.թ.ա. 1 դարում. 585 թ.-ի դեպքերը) 3-րդ գրքում արժեքավոր տեղեկություններ է հաղորդում (որոնք բացակայում են հայկ. սկզբնաղբյուրներում) հայ-պարսկական հարաբերությունների, 571 թ.-ի հայոց ապստամբության մասին և այլն։ «Վարք արևելյան երանելի սրբոց» երկում տեղեկություններ կան հայ եկեղեցական գործիչների մասին։
Կեստիմ

Կեստիմ (ռուս.՝ Кестым), գյուղ Ռուսաստանի Ուդմուրթական հանրապետության Բալեզինսկի շրջանի կազմում։
Բնակչությունը 2003 թվականին գրանցված տվյալներով կազմում էր 841 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տարիքային սահմանափակում

Տարիքային սահմանափակում, որոշ երկրների և ընկերությունների օրենսդրություն, որը վերաբերվում է զանգվածային մշակույթին, հիմնականում ֆիլմերին, հեռուստահաղորդումներին և համակարգչային խաղերին, և վարկանիշային համակարգը անմիջականորեն դրա հետ կապված է։


== Ֆիլմեր ==
Առավելապես տարիքային ցենզուրային են ենթարկում այն ֆիլմերը, որ պարունակում են բռնության տեսարաններ, ծխախոտ ծխելու տեսարաններ, թմրանյութերի կամ ալկոհոլի օգտագործման տեսարաններ, բաց էրոտիկ բովանդակություն։


== Հեռուստատեսություն ==
Ռուսական հեռուստաալիքներին, օրինակ, (բացառությամբ մալուխային ալիքների), թույլատրվում է ցուցադրել ծրագրեր և ֆիլմեր 18+ տարիքային սահմանափակումով միայն ժամը 23:00-ից 03:00-ի սահմաններում։ Սահմանափակման նման ձևը կիրառվում է բազմաթիվ Եվրոպական երկրներում։
Երբեմն ուշ գիշերով կամ եթե այդպիսի նյութը հայտնվում է լուրերում, որոշ ալիքներ հեռարձակումից առաջ ցուցադրում են նախազգուշացում՝ «Կադրերը, որոնք մենք հիմա կցուցադրենք, խորհուրդ չի տրվում դիտել երեխաներին, տարեց մարդկանց, հղիներին և հոգեկան շեղումներով մարդկանց»։ Ռուսաստանում նման նախազգուշացումներ կարելի է տեսնել, օրինակ, «Քրեական Ռուսաստանը», «Վավերագրական խուզարկու» և «Հատուկ թղթակից» հաղորդումներից առաջ։
Ռուսաստանում 01.09.2012 թվականից ներդրվել է հեռուստատեսային տարիքային սահմանափակում բոլոր ֆիլմերի և հաղորդումների համար։ Գրաֆիկական մակնշումը «0+», «6+», «12+», «16+», «18+» պետք է հայտնվի եթերում մինչև հաղորդման կամ ֆիլմի սկիզբը նաև գովազդային դադարից հետո և մնա 8 վայրկյան։


== Տեսախաղեր ==
Տեսախաղերը սահմանափակվում են ըստ իրենց բովանդակության։ Փոքր տարիքային ցենզը (6 — 12 տարեկան), որպես կանոն, տրվում է այն խաղերին, որի բովանդակությունը կարող է լինել ոչ պատշաճ ձևով ընկալված մարդկանց կողմից, ով չի հասել այդ տարիքի։ Իսկ արդեն ավելի բարձր ցենզը (16 — 18 տարեկան) տրվում է այն խաղերին, որի մեջ վառ են արտահայտված բռնության և սեռական բովանդակությամբ տեսարաններ։


== Տարիքային սահմանափակում Հայաստանում ==
Որպես այդպիսին Հայաստանում օրենքով ընդունված չէ տարիքային սահմանափակումը, սակայն Ռուսաստանից հետո մի քանի ամիս հետո հայաստանյան հեռուստաընկերությունները սկսեցին ցուցադրել տարիքային նշանները ըստ ռուսական ստանդարտի։
Կինոթատրոնները պաստառների վրա, ֆիլմերի նկարագրություններում և բանավոր կերպով զգուշացնում են տարիքային սահմանափակման մասին, երբեմն նաև անձնագիր են պահանջում։
Հայաստանում գոյություն չունի «Կինոյի մասին» օրենք, իսկ «Հեռուստատեսության և ռադիոյի մասին» օրենքը այդպիսի սահմանափակումներ չի նախատեսում։ Հայաստանում տարիքային սահմանափակումը չի գործում։


== Ծանոթագրություններ ==